CELEX: 62010CA0040
Language: lt
Date: 2010-11-24 00:00:00
Title: Byla C-40/10: 2010 m. lapkričio 24 d. Teisingumo Teismo (trečioji kolegija) sprendimas byloje Europos Komisija prieš Europos Sąjungos Tarybą (Ieškinys dėl panaikinimo — Reglamentas (ES, Euratomas) Nr. 1296/2009 — Kasmetinis Europos Sąjungos pareigūnų ir kitų Europos Sąjungos tarnautojų atlyginimų ir pensijų tikslinimas — Tikslinimo metodas — Pareigūnų tarnybos nuostatų 65 straipsnis — Pareigūnų tarnybos nuostatų XI priedo 1 ir 3 – 7 straipsniai — Išlyga dėl išimtinių atvejų — Pareigūnų tarnybos nuostatų XI priedo 10 straipsnis — Tarybos diskrecija — Tikslinimas, kuris skiriasi nuo Komisijos pasiūlytojo — Peržiūrėjimo išlyga, leidžianti atlikti tarpinį atlyginimų tikslinimą)

29.1.2011   
            
            
               LT
            
            
               Europos Sąjungos oficialusis leidinys
            
            
               C 30/10
            
         2010 m. lapkričio 24 d. Teisingumo Teismo (trečioji kolegija) sprendimas byloje Europos Komisija prieš Europos Sąjungos Tarybą
   
   (Byla C-40/10) (1)
   
   (Ieškinys dėl panaikinimo - Reglamentas (ES, Euratomas) Nr. 1296/2009 - Kasmetinis Europos Sąjungos pareigūnų ir kitų Europos Sąjungos tarnautojų atlyginimų ir pensijų tikslinimas - Tikslinimo metodas - Pareigūnų tarnybos nuostatų 65 straipsnis - Pareigūnų tarnybos nuostatų XI priedo 1 ir 3 – 7 straipsniai - Išlyga dėl išimtinių atvejų - Pareigūnų tarnybos nuostatų XI priedo 10 straipsnis - Tarybos diskrecija - Tikslinimas, kuris skiriasi nuo Komisijos pasiūlytojo - Peržiūrėjimo išlyga, leidžianti atlikti tarpinį atlyginimų tikslinimą)
   2011/C 30/15
   Proceso kalba: prancūzų
   
      Šalys
   
   
      Ieškovė: Europos Komisija, atstovaujama J. Currall, G. Berscheid ir J.-P. Keppenne
   
      Atsakovė: Europos Sąjungos Taryba, atstovaujama M. Bauer ir D. Waelbroeck
   
      Ieškovės pusėje įstojusi į bylą šalis: Europos Parlamentas, atstovaujamas S. Seyr ir M. A. Neergaard
   
      Atsakovės pusėje įstojusios į bylą šalys: Danijos Karalystė, atstovaujama B. Weis Fogh, Vokietijos Federacinė Respublika, atstovaujama J. Möller ir B. Klein, Graikijos Respublika, atstovaujama A. Samoni-Rantou ir S. Chala, Lietuvos Respublika, atstovaujama D. Kriaučiūno ir R. Krasuckaitės, Austrijos Respublika, atstovaujama E. Riedl, Lenkijos Respublika, atstovaujama M. Szpunar, Jungtinė Didžiosios Britanijos ir Šiaurės Airijos Karalystė, atstovaujama S. Behzadi-Spencer ir L. Seeboruth
   
      Dalykas
   
   Ieškinys dėl panaikinimo — 2009 m. gruodžio 23 d. Tarybos reglamentas (ES, Euratomas) Nr. 1296/2009, kuriuo nuo 2009 m. liepos 1 d. tikslinamas Europos Sąjungos pareigūnų ir kitų Europos Sąjungos tarnautojų darbo užmokestis ir pensijos bei jiems taikytini korekciniai koeficientai (OL L 348, p. 10) — Kasmetinio atlyginimų ir pensijų tikslinimo metodo nesilaikymas referenciniu laikotarpiu — Pareigūnų tarnybos nuostatų 65 straipsnio ir šių nuostatų XI priedo 1 ir 3–7 straipsnių pažeidimas — Tarybos diskrecija — Teisėtų lūkesčių ir patere legem quam ipse fecisti principo apsauga — Peržiūrėjimo išlyga, leidžianti tarpinį atlyginimų tikslinimą.
   
      Rezoliucinė dalis
   
   
               1.
            
            
               Panaikinti 2009 m. gruodžio 23 d. Tarybos reglamento (ES, Euratomas) Nr. 1296/2009, kuriuo nuo 2009 m. liepos 1 d. tikslinamas Europos Sąjungos pareigūnų ir kitų Europos Sąjungos tarnautojų darbo užmokestis ir pensijos bei jiems taikytini korekciniai koeficientai, 2 ir 4–18 straipsnius;
            
         
               2.
            
            
               palikti galioti Reglamento Nr. 1296/2009 2 ir 4–17 straipsnių padarinius iki naujo reglamento, Europos Sąjungos Tarybos priimto šiam sprendimui įvykdyti, įsigaliojimo;
            
         
               3.
            
            
               priteisti iš Europos Sąjungos Tarybos bylinėjimosi išlaidas;
            
         
               4.
            
            
               Danijos Karalystė, Vokietijos Federacinė Respublika, Graikijos Respublika, Lietuvos Respublika, Austrijos Respublika, Lenkijos Respublika, Jungtinė Didžiosios Britanijos ir Šiaurės Airijos Karalystė ir Europos Parlamentas padengia savo bylinėjimosi išlaidas.
            
         
      (1)  OL C 51, 2010 2 27.